Verdagte vas na moord op 12-jarigeFoto: SAPD/Facebook Aliya “Angel” Tee is op 7 Junie doodgeskiet toe sy haar ma probeer beskerm het nadat ŉ onbekende aantal verdagtes die huis ingestorm het. Tee se pa het haar probeer beskerm en is vier keer geskiet. Hy het die aanval oorleef. Kol. Priscilla Naidu, woordvoerder van die polisie, het gesê Deon Harmse (23) is Woensdag deur die polisie in hegtenis geneem in verband met Angel se moord. Harmse word intussen ook aangekla van die moord op Donovan Berry (47), wat op 3 Mei in Bethelsdorp doodgeskiet is. Harmse het reeds Woensdag in die Port Elizabeth-landdroshof verskyn. Die saak is tot 21 Julie uitgestel en hy bly in aanhouding.